Positivus

Positivus on iga-aastane suvine muusika- ja kultuurifestival, mida peetakse juuli kolmandal nädalavahetusel Salatsis Lätis. Festivaliala paikneb Liivi lahe männimetsasel mererannal.

Positivusel esitatakse indie-, pop-, folk- ja elektroonilist muusikat. Festivali korraldab kontserdiagentuur Positivus Music.Positivus Music

Festivalil on kolm pealava: Lattelecomi lava (kuni 2014. aastani Tele2 lava), Nordea lava ja Red Bull Music Academy lava. Peale selle on festivalialal mõned väiksemad lavad: "I Love You" lava parimatele Baltimaade artistidele, Palladiumi lava, kunsti ja looduse lava, kus antakse moderntantsuetendusi, esitatakse akustilist muusikat ja luulet, teatri- ja improvisatsioonivaatemänge, tsirkust ja palju muud. Kinotelgis näidatakse uusi filme maailma filmifestivalidelt.Positivuse festival - kunsti- ja muusikafestival www.latvia.travel (vaadatud 22.07.2013) 

Avatud on kunsti- ja käsitööturg. 

Festivalikoht jääb Via Baltica äärde. Olemas on parkla, telkla ja toiduala.  

 Arvustused 
Festivali ja selle asukohta on kiitnud nii Positivuse külastajad kui ka esinejad. Briti ajaleht Metro lisas 2012. aastal Positivuse oma parimate suvefestivalide nimekirja, iseloomustades seda kui "pretensioonitut üritust tugeva ja mitmekülgse line-up'iga, mis toob kokku umbes 20 000 külastajat". Samal aastal võitis Positivus parima Euroopa festivali auhinna, mida annab välja briti Festival Guide; edestades selliseid populaarseid festivale nagu Roskilde festival, Roch Werchter ja Hispaania Benicassim. 2011. ja 2012. aastal kuulus Positivus Filter Magazine'i viie oodatuima rahvusvahelise suvefestivali nimekirja, 2012. aastal ilmus selles ajakirjas ka festivali arvustus.

Ajalugu
Esimene Positivuse festival peeti 2007. aastal. Aastate jooksul on festivalil paljude teiste seas esinenud Editors, Hurts, Imagine Dragons, James, King Charles, Manic Street Preachers, Mark Ronson & The Business Int., Moby and Fatboy Slim, Muse, Noah and the Whale, OK Go, Palma Violets, Röyksopp, Scissor Sisters, Sigur Rós, The xx, Travis, läti Gustavo, Instrumenti ja Prāta Vētra, eesti Animal Drama, Bedwetters, Dave Storm, Elephants From Neptune, Ewert and the Two Dragons, Iiris, Outloudz, Frankie Animal, Lepatriinu, Trad.Attack! ja Sibyl Vane.

Fotogalerii

Viited

Välislingid

Positivuse koduleht (eesti, läti, leedu ja inglise keeles)
Positivuse festival – kunsti- ja muusikafestival latvia.travel
Positivus elu24.ee
Andrus Raudsalu. Mis siis ikkagi juhtus Positivusel? publik.delfi.ee, 27. juuli 2012
Galerii: Positivus 2014 Müürileht, 2014

Kategooria:Muusikafestivalid
Kategooria:Läti üritused